DA Den Europæiske Unions Tidende L 321/12

KOMMISSIONENS FORORDNING (EU) 2015/2256

af 4. december 2015

om ændring af forordning (EF) nr. 1983/2003 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen over primære målvariabler

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 1177/2003 af 16. juni 2003 om EF-statistikker over indkomstforhold og levevilkår (EU-SILC) (1), særlig artikel 15, stk. 2, litra a), og

ud fra følgende betragtninger:

(1) Ved forordning (EF) nr. 1177/2003 er der fastlagt fælles rammer for systematisk udarbejdelse af europæiske statistikker over indkomstforhold og levevilkår.

(2) Ved Kommissionens forordning (EF) nr. 1983/2003 (2) blev der vedtaget en liste over primære målvariabler, disse variablers koder og det tekniske format for indberetning af data til brug for EU-SILC.

(3) Rådet for Beskæftigelse, Socialpolitik, Sundhed og Forbrugerpolitik besluttede på sit møde den 7. og 8. juni 2010, at midtvejsevalueringen af det overordnede EU-mål, der skal udføres i 2015, også bør omfatte en gennemgang af indikatorerne, der tager hensyn til den økonomiske udvikling og de forbedrede måleinstrumenter.

(4) På den baggrund blev der ved Kommissionens forordning (EU) nr. 112/2013 (3) og (EU) nr. 67/2014 (4) medtaget nye variabler, der måler materielle afsavn blandt husholdninger og enkeltpersoner (voksne), på listen over sekundære målvariabler, der skal indsamles data for i 2014 og 2015.

(5) Det er også nødvendigt at tilpasse listen over primære målvariabler til fremtidige dataindsamlinger. Herunder hører fjernelse af forældede variabler fra bilaget til forordning (EF) nr. 1983/2003 og tilføjelse af nye variabler. Disse punkter er blevet udvalgt til en solid måling af materielle afsavn efter to tilbundsgående statistiske analyser baseret på data indsamlet i EU-SILC i 2009 og 2013.

(6) Forordning (EF) nr. 1983/2003 bør derfor ændres.

(7) Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

VEDTAGET DENNE FORORDNING:

Artikel 1

Bilaget til forordning (EF) nr. 1983/2003 ændres som angivet i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. december 2015. På Kommissionens vegne Jean-Claude JUNCKER Formand

(1) EUT L 165 af 3.7.2003, s. 1.

(2) Kommissionens forordning (EF) nr. 1983/2003 af 7. november 2003 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen over primære målvariabler (EUT L 298 af 17.11.2003, s. 34).

(3) Kommissionens forordning (EU) nr. 112/2013 af 7. februar 2013 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen for 2014 over sekundære målvariabler om materielle afsavn (EUT L 37 af 8.2.2013, s. 2).

(4) Kommissionens forordning (EU) nr. 67/2014 af 27. januar 2014 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen for 2015 over sekundære målvariabler om deltagelse i sociale og kulturelle aktiviteter samt materielle afsavn (EUT L 23 af 28.1.2014, s. 1).